|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Pietų Azijos istorija  |
| --- |
|  |
|  |
| **Tamil Nadu istorija** |
| Tamilų priešistorė |
| Sangamo laikotarpis |
| Čera, Čola, Pandija |
| Kalabharai |
| Palavų dinastija, Pandijų dinastija |
| Čolų dinastija |
| Madurajaus sultonatas |
| *Vidžajanagaros imperija* |
| Najakai |
| *Britų Indija* |
| Tamil Nadu |
| **Pietų Azijos regionų istorijos**Hindustanas · Šiaurės Vakarų IndijaBengalija · Kerala · Asamas · OrisaMaharaštra · Karnataka · AndhraTamil Nadu · Šri Lanka · Maldyvai |
| **Himalajų priekalnių istorija**Kašmyras · Himačal PradešasUtarakhandas · Nepalas · LimbuvanasSikimas · Butanas · Arunčial Pradešas |
| **Pietų Azijos istorija nuo 1947 m.**Bangladešo istorija · Pakistano istorijaIndijos Respublikos istorija |
| Infolentelė: žiūrėti • aptarti • redaguoti |

**Tamil Nadu istorija** (dar **Tamilų istorija**, **Tamilakamo istorija**) – istorija tų Indijos (Pietų Azijos) sričių, kurios nuo seno buvo gyvenamos tamilų. Jos buvo vadinamos *Tamilakam* (தமிழகம்) (senąja tamilų kalba – *Tamižakam*). Kai kuriais atvejais šis terminas reiškė ir gretimas teritorijas: tamilų gyvenamą šiaurės Šri Lanką ir Keralą. Šios teritorijos niekuomet nebuvo prijungtos prie Indijos iki pat kolonijinio Britų Indijos laikotarpio.

Ikisangaminis laikotarpis
-------------------------

*Pagrindinis straipsnis: Tamilų priešistorė*

Seniausias tamilų laikotarpis vadinamas ikisangaminiu, kuris apipintas legendomis apie milžiniškas tamilų teritorijas (*kumari kandam*), kurios nuskendo vandenyne po didžiulės katastrofos.

Sangaminis laikotarpis
----------------------

*Pagrindinis straipsnis: Sangaminis laikotarpis*

Po to sekė klasikinis laikotarpis – sangaminis. Paskutiniaisiais amžiais prieš mūsų erą čia susiformavo tamilų valstybės, valdomos valdovų *vetar*: Čola, Čera ir Pandija. Jos nebuvo užkariautos Maurjų, kaip kad didžiuma Indijos subkontinento, ir išsaugojo nepriklausomybę. Tuometiniai tamilai kūrė savo senąją literatūrą ir išpažino savitą religiją. Trys tamilų valstybės turėjo plačius prekybinius ryšius, kurie siekė net Senovės Romą.

Tamilų tamsieji amžiai
----------------------

*Pagrindinis straipsnis: Kalabharai*

Nuo III a. prasidėjo tamilų „tamsieji amžiai", kurie siejami su mažai tyrinėtu kalabharų valdymu. Per šį laikotarpį tamilai buvo įtraukti į Indijos civilizacijos orbitą, buvo introdukuotas budizmas ir džainizmas, čia susiformavo savitas raštas (paremtas Brahmi).

Tamilų imperijų amžius
----------------------

*Pagrindiniai straipsniai: Palavų dinastija, Pandijų dinastija, Čola imperija*

Čolos imperija
Nuo VII a. prasidėjo tamilų imperijų amžius. Jų metu šalyje įsitvirtino hinduizmas, susiformavo tamilų raštas.

Pirmoji jų sukurta imperija buvo Palavų, kilusi iš šiauriausių tamilų teritorijų. Palavos užkariavo telugų sritis (Andhros valstybę) ir ją valdė VII–IX a.

Tuo pat metu (VI–X a.) etnines tamilų žemes suvienijo atgimusi Pandija valstybė, kaip Pandijų dinastija. Jų imperija intensyviai kovojo su Palavais, siaubdama šiaurines Tamilakamo sritis.

Nuolatinių Palavų ir Pandijų kovų fone IX a. vid. atgimė dar viena senoji valstybė – Čola, kuri pasinaudodama priešių nusilpimu, pamažėle įsitvirtino tiek tamilų, tiek telugų žemėse. Sunaikinę abi valstybes, XI a. čolos tapo galingiausia jėga visoje Pietų Azijoje, taip pat trumpai valdė ir dalį Malajų salyno.

Tačiau nuo XII a. Čolų imperija ėmė silpti, negalėdama konkuruoti su vakaruose augančia kanarų Hoišalos imperija. XIII a. dar kartą matė atgimusias Palavų ir Pandijų dinastijas, kurias galutinai sunaikino Delio sultonų invazijos.

Svetimšalių valdymas
--------------------

*Pagrindiniai straipsniai: Madurajaus sultonatas, Vidžajanagara, Najakai*

Musulmonai tamilų teritorijose įkūrė Madurajaus sultonatą, kurį XIV a. sunaikino auganti hinduistinė kanarų valstybė Vidžajanagara. Šiai silpstant XVI a. tamilų žemes užvaldė vietininkai najakai, kurie išlaikė valdžią iki pat kolonijinio laikotarpio.

Nepriklausomybė
---------------

Indijai iškovojus nepriklausomybę, pietinėje jos dalyje buvo suformuota Madraso valstija. Nuo jos atsiskyrus telugų ir kanarų etninėms sritims, susiformavo dabartinė Tamilnado teritorija, kuri naująjį pavadinimą įgavo 1969 m.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RIstoriniai Pietų Azijos subregionai |
| --- |
|  |
| Himalajų priekalnės | 
 Kašmyras (Kašmyro slėnis **·**  Džamu **·**  *Baltistanas* **·**  *Ladakas*) **·**  Didysis Nepalas (Garhvalis **·**  Kumaonas **·**  Baisi radžja **·**  Čaubisi radžja **·**  Katmandu slėnis **·**  Makvanpuras **·**  Čaudandis **·**  Limbuvanas) **·**  *Sikimas* **·**  *Butanas* **·**  *Arunačal Pradešas* |
|  |
| Radžastanas | 
 Marvaras **·**  Šekhavati **·**  Mevatas **·**  Bradžas **·**  Rohilkhandas **·**  Godvaris **·**  Vagadas **·**  Adžmeras **·**  Dundaras **·**  Mevaras **·**  Hadotis |
|  |
| Vakarų Indija | 
Pandžabas **·**  Sindas **·**  Gudžaratas |
|  |
| Šiaurės Indija | 
Girdas **·**  Bundelkhandas **·**  Bagelkhandas **·**  Avadhas **·**  Purvančalas **·**  Mithila **·**  Magadha **·**  Malva **·**  Nimaras **·**  Mahakošala  |
|  |
| Pietų Indija | 
Maharaštra **·**  Orisa **·**  Andhra **·**  Karnataka **·**  Kerala **·**  Tamilakamas **·**  Šri Lanka **·**  Maldyvai  |
|  |
| Rytų Indija | 
Bengalija **·**  Asamas **·**  Garo kalvos **·**  Khasių kalvos **·**  Džaintijų kalvos **·**  Barako slėnis **·**  Tripura **·**  Čitagongo kalvos **·**  Arakanas **·**  Arakano kalnagūbris (Manipuras, Nagai, Zomiai)  |

 |